Senere ble skipet plassert på land, satt på en slags bedding på søndre ravelin ved Gamlebyen i Fredrikstad. Det eneste fotografi av vraket er fra arkivet i Marinemuseet i Horten, og er tatt en gang på 1930-tallet. Bildet er gjengitt i Guthorm Kavlis bok . Det viser imidlertid bare baugen med gallionen, og gir inntrykk av et nærmest ribbet skip i dårlig forfatning. Takket være bildet var det mulig å sammenligne med en tegning basert på modellen fra Ulf Hjardars artikkel i nr. 5 2006. Baugen var nedskåret med et dekk. Gallionen var høyere, bakken var skåret av slik at det nedre kanondekket, som var lukket før 1713, hadde blitt åpent.